Orvostudomány a világűrben, stroke és zene – Újra izgalmas témák a Pluszosok Egyetemében!

Algopyrin, Novalgin vagy Kalmopyrin? Tudja melyik az eredeti? Van különbség? Milyen tünetei vannak a stroke-nak és miért kell azonnal mentőt hívni, ha ezeket a tüneteket látjuk valakin? Hogyan kerülnek magyarok a Francia Idegenlégióba? Milyen a hospice ellátás? A Pluszosok Egyeteme 8. szemeszterében szakértők segítségével azokra a kérdésekre is választ kapunk, hogy hogyan kerül az egészség- és orvostudomány a világűrbe, miért fontos az életünben a zene, vagy hogy hogyan alakulhat ki a táplálkozásból függőség.

Az elmúlt három és fél évben a Pluszosok Egyetemének szervezői igyekeztek hasznos ismereteket átadni a nézőknek neves tudósok, közéleti személyiségek és egyetemi kutatók népszerű, érdekfeszítő és színes előadásaival.

A műsornak több mint 450 regisztrált résztvevője van az ország minden pontjáról, és több kontinensről. A regisztrált hallgatók megkapják az előadások linkjeit, de a videók bárki számára elérhetők a Pécsi Tudományegyetem YouTube csatornáján, valamint a következő linken:

1. [Pluszosok Egyeteme - YouTube](https://www.youtube.com/playlist?list=PLMbCbSsPSsJxJFSBTcXXBlvgSD0-yFK2i)

A vállalkozó szellemű nézők az előadásokat követően félévzáró tesztet tölthetnek ki, majd tanúsítványt is kapnak a Pluszosok Egyeteme félévének elvégzéséről.

A 2023/24-as tanév tavaszi szemeszterének előadásai:

Február 26. 17:00 Prof. Dr. Botz Lajos: Eredeti vagy másolat - a gyógyszeripar kettős játéka?

Március 11. 17:00 Dr. Bene Krisztián: Kalandozó magyarok a Francia Idegenlégióban

Március 25. 17:00 Prof. Dr. Szapáry László: Az agyi ér katasztrófák hatékony kezelése és megelőzése

Április 8. 17:00 Prof. Dr. Lakner Tamás: A valóság zenei képe

Április 22. 17:00 Prof. Dr. Lénárd László: Hogyan lesz a táplálkozásból függőség?

Május 6. 17:00 Dr. Csikós Ágnes: Az életvég méltósága

Május 13. 17:00 Prof. Dr. Nyitrai Miklós: Egészség- és orvostudomány az űrben - mit tartogat számunkra a jövő?

A korábbi előadásokat az alábbi linken tekinthetik meg az érdeklődők:

1. [Pluszosok Egyeteme - YouTube](https://www.youtube.com/playlist?list=PLMbCbSsPSsJxJFSBTcXXBlvgSD0-yFK2i)

A Pluszosok Egyeteme stábja várja további Pluszos egyetemisták jelentkezését a [pluszosegyetem@pte.hu](mailto:pluszosegyetem@pte.hu) e-mail címen.

A szervezők a változtatás jogát fenntartják!